**Všeobecne záväzné nariadenie obce Nová Dedina č. 2/2024**

**o nakladaní s komunálnymi odpadmi a drobnými stavebnými odpadmi na území obce Nová Dedina**

*Obecné zastupiteľstvo obce Nová Dedina na základe ust. § 81 ods. 1, ods. 3 a 8 zákona č. 79/2015 Z. z. o odpadoch a o zmene a doplnení niektorých zákonov v nadväznosti na ust. § 4 ods. 3 písm. g) zákona č. 369/1990 Zb. o obecnom zriadení v znení neskorších právnych predpisov v nadväznosti v y d á v a  toto*

**VŠEOBECNE ZÁVÄZNÉ NARIADENIE č. 2/2024 o nakladaní**

**s komunálnymi odpadmi a drobnými stavebnými odpadmi na území obce Nová Dedina**

**Článok 1**

**Úvodné ustanovenia**

Nariadenie upravuje v súlade s hierarchiou odpadového hospodárstva podrobnosti o :

|  |
| --- |
| *a) nakladaní so zmesovým komunálnym odpadom a drobnými stavebnými odpadmi,* |
| *b) spôsobe zberu a prepravy komunálnych odpadov,* |
| *c) nakladaní s biologicky rozložiteľným komunálnym odpadom,* |
| *d) nakladaní s biologicky rozložiteľným kuchynským odpadom a reštauračným odpadom od prevádzkovateľa kuchyne,* |
| *e) spôsobe a podmienkach triedeného zberu komunálnych odpadov, najmä zberu* |
| *1. elektroodpadov z domácností,* |
| *2. odpadov z obalov a odpadov z neobalových výrobkov zbieraných spolu s obalmi,* |
| *3. použitých prenosných batérií a akumulátorov a automobilových batérií a akumulátorov,* |
| *4. veterinárnych liekov a humánnych liekov nespotrebovaných fyzickými osobami a zdravotníckych pomôcok,* |
| *5. jedlých olejov a tukov,* |
| *f) spôsobe zberu objemného odpadu a odpadu z domácností s obsahom škodlivých látok,* |
| *g) spôsobe spätného zberu odpadových pneumatík,* |
| *h) spôsobe nahlasovania nezákonne umiestneného odpadu,* |
| *i) prevádzkovaní zberného dvora,* |
| *j) spôsobe zberu drobného stavebného odpadu,* (1) |

1. §81 (8) zákona č. 79/2015 Z. z

**Článok 2**

**Nakladanie so zmesovým komunálnym odpadom a drobnými stavebnými odpadmi**

**Základné ustanovenia**

|  |
| --- |
| 1. *Komunálne odpady sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba – podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby – podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb.*
2. *Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.*
3. *Triedený zber komunálnych odpadov je činnosť, pri ktorej sa oddelene zbierajú zložky komunálnych odpadov.*
4. *Zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.*
5. *Drobný stavebný odpad je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.* **(2)**
6. Komunálne odpady sa podľa vyhl. MŽP SR č. 365/2015 Z. z. ktorou sa ustanovuje Katalóg odpadov zaraďujú v prílohe č. 1 nazvanej Zoznam odpadov do skupiny č. 20 – Komunálne odpady (odpady z domácnosti podobné odpady z obchodu, priemyslu a inštitúcií) vrátane ich zložiek z triedeného zberu.
 |
|  |
|  |
|  |
|  |

V rámci tejto skupiny sa komunálne odpady členia na tieto podskupiny :

20 01 zložky komunálnych odpadov z triedeného zberu, 20 02 Odpady zo záhrad a z parkov vrátane odpadu z cintorínov a 20 03 iné komunálne odpady.

**Článok 3**

**Nakladanie so zmesovým komunálnym odpadom**

Držitelia komunálneho odpadu sú povinní zmesový komunálny odpad , t. j. komunálny odpad po vytriedení oddelene zbieraných zložiek komunálneho odpadu zhromažďovať a umiestňovať do zbernej nádoby.

(2) §80 (1) zákona č. 79/2015 Z. z

|  |
| --- |
| ***Zakazuje sa*** |
| *a) ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená* **(3)** |
|  |
| **Článok 4** |

**Spôsob zberu drobného stavebného odpadu**

1. Zber drobného stavebného odpadu sa uskutočňuje formou váženého množstvového zberu. Výšku poplatku za vážený množstvový zber drobných stavebných odpadov je určená vo všeobecne záväznom nariadení č. 1/2024.
2. Obyvatelia obce môžu drobný stavebný odpad odovzdať na mieste určenom obcou.
3. Držitelia drobného stavebného odpadu sú povinní odpad pred odovzdaním prednostne vytriediť na jednotlivé zložky: sklo, kovy, plasty, papier a lepenku.
4. Zakazuje sa ukladať drobný stavebný odpad do nádob na zmesový komunálny odpad.

**Článok 5**

**Spôsob zberu a prepravy komunálnych odpadov**

1. Pôvodca a držiteľ odpadu je povinný :

a) predchádzať vzniku odpadov, zhodnocovať odpady, zneškodňovať odpady spôsobom na to určeným,

1. zapojiť sa do váženého množstevného systému zberu komunálneho odpadu v obci,
2. zapojiť sa do váženého množstevného separovaného zberu zavedeného v obci, triediť odpad na jednotlivé zložky,
3. užívať zberné nádoby zodpovedajúce systému zberu komunálneho odpadu v obci podľa tohto nariadenia,
4. uhrádzať poplatok za komunálny odpad vo výške a za podmienok určených vo všeobecne záväznom nariadení obce Nová Dedina č. 1/2024

 2. Obec Nová Dedina určuje nasledovné typy zberných nádob :

1. Plastová čierna nádoba 120 l
2. Plastová čierna nádoba 240 l
3. Plastová čierna nádoba 1100 l
4. špeciálne 1100 litrové kontajnery – žlté – na plasty
5. špeciálne 1100 litrové kontajnery – zelené – na sklo
6. špeciálne 1100 litrové kontajnery – modré – na papier
7. špeciálne 1100 litrové kontajnery – červené – na kov
8. špeciálne 1100 litrové kontajnery oranžové - pre viacvrstvové kombinované materiály na báze lepenky
9. kontajner – šatstvo, textílie
10. veľkoobjemové kontajnery

(3) § 81 (6a) Zákona č. 79/2015 Z. z

 3. Vlastník (užívateľ, správca) nehnuteľnosti je povinný zriadiť vyhradené miesto pre zberné nádoby. Pri jeho určovaní musí dbať na to, aby :

1. zberné nádoby neboli trvalo umiestnené na komunikácii, chodníku alebo parkovisku,
2. vyhradené miesto umožňovalo ľahký a dostatočne široký prístup ku zberným nádobám pre účely prepravy,

 4. Na chodníkoch môžu byť zberné nádoby umiestnené len na dobu nevyhnutnú počas zberu.

 5. Harmonogram vývozov jednotlivých nádob :

a) 120 litrov, 240 litrov a 1100 litrové nádoby

- 1 krát za dva týždne

b) veľkoobjemové kontajnery umiestnenie na určených zberných miestach v období :

- podľa potreby v priebehu kalendárneho roku

 6. Zberová spoločnosť, ktorá na území obce vykonáva vážený množstevný zber a prepravu zmesových komunálnych odpadov a triedený zber komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, je povinná:

a) vyprázdňovať zberné nádoby odpadov tak, aby nedošlo k hygienickým, bezpečnostným, ekologickým a iným závadám, príp. ku škode na majetku,

 b) po vyprázdnení zberné nádoby umiestniť späť na pôvodné miesto,

c) v prípade rozsypania odpadov pri vyprázdňovaní zberných nádob, tieto odstrániť,

d) mesačne predložiť obci výkaz o množstve odpadov, s ktorými nakladala počas tohto obdobia, jeho druhovej skladbe, o spôsobe nakladania s týmto odpadom, o spôsobe jeho využitia (vrátane množstva vytriedeného KO), úpravy alebo zneškodňovania, prípadne o inom spôsobe nakladania s týmito odpadmi,

e) zabezpečovať vývoz objemného odpadu, drobného stavebného odpadu a biologicky rozložiteľného odpadu v rozsahu a za podmienok uvedených v tomto nariadení,

f) uskutočňovať v súlade s harmonogramom vývoz zberných nádob,

g) uskutočňovať v súlade s harmonogramom vývoz vriec na triedené zložky, ktoré obsahujú určenú zložku.

**Článok 6**

**Odpad z domácností s obsahom škodlivín**

1. Držiteľ odpadu je povinný zhromažďovať odpad z domácností s obsahom škodlivých látok, ako sú rozpúšťadlá, oleje, pesticídy, farby, lepidlá alebo iný tekutý komunálny odpad v identifikovateľných (pôvodný obal, pôvodný štítok alebo iné označenie), uzavretých, pevných obaloch, z ktorých sa odpad neuvoľňuje/nevyteká.
2. Miestom určeným pre zber odpadu z domácností s obsahom škodlivých látok je:
3. zberné miesto určené v harmonograme zberu v rámci kalendárového zberu odpadu z domácností s obsahom škodlivých látok zabezpečovaného obcou minimálne dvakrát ročne; harmonogram kalendárového zberu odpadu z domácností s obsahom škodlivých látok zverejňuje obec pred jeho realizáciou na svojom webovom sídle, alebo ho oznamuje aj iným spôsobom v mieste obvyklým.
4. zber odpadu z domácností s obsahom škodlivých látok podľa odseku 2 písm. a) vykonáva oprávnená osoba pristavením kontajneru na nebezpečný odpad v mieste a v čase určenom v harmonograme zberu.

**Článok 7**

**Triedený zber skla, papiera, plastov, kovov a viacvrstvové kombinované materiály na báze lepenky**

1. Zberné vrecia na triedený zber odpadov z obalov a odpadov z neobalových výrobkov zbieraných spolu s obalmi (papier, sklo, plasty, kovy) sú farebne rozlíšené.
2. Do vriec a 1100 l kontajnerov sa ukladajú tieto vyseparované zložky odpadov:
3. do vriec modrej farby alebo do 1100 l kontajnera modrej farby: čistý papier, ako sú noviny, časopisy, katalógy, reklamné letáky, zošity, knihy, kancelársky papier, aj skartovaný, poskladané obaly z tvrdého kartónu alebo vlnitej lepenky. Do triedeného zberu papiera nepatria : asfaltovaný a dechtovaný papier, mokrý, mastný alebo inak znečistený papier, samoprepisovací a voskovaný papier, hygienické potreby, použité plienky.
4. do vriec zelenej farby alebo do 1100 l kontajnera zelenej farby: biele a farebné čisté sklo rôznej veľkosti (poháre, fľaše, a pod.), sklenené črepy. Do triedeného zberu skla nepatria: keramika, drôtené a lepené sklo, vrstvené bezpečnostné sklo, autosklo, zrkadlá, porcelán, televízne obrazovky, počítačové monitory, sklo s obsahom chemických látok, horniny, obaly s obsahom nebezpečných látok (napr. obaly z chemikálií, farieb, motorových olejov a pod.),
5. do vriec žltej farby alebo do 1100 l kontajnera žltej farby: stlačené PET fľaše neznečistené chemikáliami a olejmi, fólie, tégliky, iné stlačené plastové obaly, plastové obaly z mlieka a iných nápojov, kombinované viacvrstvové obaly, fólie kombinované s inými materiálmi, kovové obaly, konzervy, plechové obaly z nápojov. Do triedeného zberu pre plasty nepatria : novodurové rúrky a odpady obdobného charakteru, podlahové krytiny, guma, molitan, alobal, kovové obaly kombinované s iným obalom.
6. Kovy do označenej červenej zbernej nádoby umiestnenej v obci
7. Viacvrstvové kombinované materiály na báze lepenky do oranžovej zbernej nádoby umiestnenej v obci
8. Zberné nádoby musia byť označené štítkom s rozmermi najmenej 20 cm × 25 cm, ktorý je čitateľný, nezmazateľný, umiestnený na zbernej nádobe na viditeľnom mieste a obsahuje údaje o tom, pre odpad z ktorých výrobkov je nádoba určená.

**Článok 8**

**Nakladanie s biologicky rozložiteľnými komunálnymi odpadmi zo záhrad a parkov vrátane odpadu z cintorínov**

1. Na území obce sa zavádza zber biologicky rozložiteľných komunálnych odpadov.
2. Pôvodcovia biologicky rozložiteľných komunálnych odpadov z bytových domov tento odpad vyložia pred svoje domy odkiaľ obec zabezpečí odvoz 2 x ročne o čom ich informuje miestnym rozhlasom,  na webovej stránke obce a spôsobom v obci obvyklým.
3. Odvoz biologicky rozložiteľného odpadu zabezpečuje obec svojimi pracovníkmi, ktorí vykonávajú aj dohľad nad týmto odpadom a na miesto určené obcou. Odtiaľ zabezpečuje zber oprávnená spoločnosť, s ktorou má obec uzatvorenú zmluvu.
4. Zber, prepravu a zhodnotenie biologicky rozložiteľného odpadu vznikajúceho pri údržbe verejnej zelene (vrátane zelene z cintorínov) zabezpečuje obec. Pri cintoríne sa ostatný odpad ukladá do veľkoobjemových kontajnerov. Vývoz zabezpečuje obec podľa potreby.

**Článok 9**

**Nakladanie s biologicky rozložiteľným kuchynským odpadom a biologicky rozložiteľným kuchynským**

**odpadom a reštauračným odpadom od prevádzkovateľa kuchyne.**

1. BRKO z domácností a reštauračný odpad, ktorého pôvodcom je FOP a PO, ktorá prevádzkuje zariadenia spoločného stravovania, tzv. „kuchynský odpad“– t.j. šupy z čistenia zeleniny a ovocia, vaječné škrupiny, starý chlieb, kávové a čajové zvyšky, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu, ktoré vznikli z kuchýň domácností, pri prevádzkovaní zariadení spoločného stravovania vrátane školských kuchýň, stravovacích zariadení domovov sociálnych služieb i stravovacích zdravotníckych zariadení.
2. Je zakázané ukladať BRO do zberných nádob na KO, na iné miesta než je určené alebo ho spaľovať.
3. Na území obce je zavedený zber BRO, tzv. „kuchynského odpadu“, a to prostredníctvom 120 l nádob. Presná poloha zberných nádob je zverejnená na webovej stránke obce. V obci Nová Dedina sú vytvorené 3 zberné miesta a to nasledovne :

• Súpisné číslo 612 – Opatová (pri zdravotnom stredisku)

• Súpisné číslo 260 – Gondovo (pred obchodom)

• Súpisné číslo 92 – Tekovská Nová Ves (bytové domy oproti telocvični)

1. Nádoby na kuchynský odpad sú hnedej farby a označené špeciálnou nálepkou.
2. Náklady na nakladanie s BRO sú súčasťou miestneho poplatku za KO a DSO.
3. Každá domácnosť si zabezpečí uzatvárateľné vedierko určené na tento odpad o obsahu cca 10 l. Bio vrecká na BRKO je možné si zakúpiť na obecnom úrade. Kuchynský odpad môžete vysypať aj bez bio vrecka do nádoby určenej na zber kuchynského odpadu.
4. Do nádob na kuchynský odpad nie je možné vhadzovať zelený odpad, ako napr. trávu a konáre.
5. Frekvencia vývozu nádob bude raz týždenne a pri každom zbere zbernej nádoby naplnenú nádobu zberná spoločnosť odvezie a nahradí novou vyčistenou a vydezinfikovanou.

**Článok 10**

**Spôsob a podmienky triedeného zberu elektroodpadov z domácností a použitých prenosných batérií a akumulátorov a automobilových batérií a akumulátorov**

Elektroodpad z domácností bez narušenia celistvosti držiteľ odovzdá:

1. na mieste, ktoré zverejní obecný úrad obvyklým spôsobom,
2. v rámci spätného zberu priamo distribútorovi elektrozariadenia, (4)
3. malý elektroodpad z domácností do zberných nádob určených na zber tohto odpadu. Umiestnenie nádob je zverejnené na webovej stránke obce,
4. pojazdným mobilným zberniam so zberom elektroodpadu priamo spred rodinných domov, alebo spred bytových domov.

Použité prenosné batérie a akumulátory a automobilové batérie a akumulátory bez narušenia celistvosti držiteľ odpadu odovzdá:

1. do zberných nádob určených na zber tohto odpadu na mieste určenom v rámci zavedeného systému oddeleného zberu batérií a akumulátorov z komunálnych odpadov, alebo organizácií zodpovednosti výrobcov pre batérie a akumulátory, konkrétne miesta zberu batérií a akumulátorov zverejňuje obec obvyklým spôsobom,
2. v rámci spätného zberu priamo distribútorovi batérií a akumulátorov. (5)

(4) §32 ods.23 zákona č. 79/2015 Z. z, (5) §42 ods.23 zákona č. 79/2015 Z. z

**Článok 11**

**Spôsob spätného zberu odpadových pneumatík**

1. Spätný zber odpadových pneumatík je bezplatný zber odpadových pneumatík, ktorý obec vykonáva na mieste určenom obcou.
2. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík na miesto určené obcou, ak tak obec určí okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.(6)

**Článok 12**

**Spôsob zberu veľkoobjemového odpadu**

1. Zber a preprava objemného odpadu sa uskutočňuje organizáciou poverenou zberom dvakrát ročne.
2. Pre tento účel obec zabezpečí u organizácii poverenej zberom pristavenie veľkoobjemového kontajnera ( VOK ) na vhodných miestach v obci a túto skutočnosť zverejní spôsobom v obci obvyklým (miestny rozhlas, oznam na úradných tabuliach)

**Článok 13**

**Spôsob a podmienky triedeného zberu odpadov z obalov a odpadov z neobalových výrobkov zbieraných spolu s obalmi**

Obec pre nakladanie s odpadmi z obalov a odpadov z neobalových výrobkov zbieraných spolu s odpadmi z obalov uzavrela zmluvu s organizáciou zodpovednosti výrobcov.

**Článok 14**

**Spôsob a podmienky triedeného zberu veterinárnych liekov a humánnych liekov nespotrebovaných fyzickými osobami a zdravotníckych pomôcok**

Veterinárne a humánne lieky a zdravotné pomôcky nespotrebované fyzickými osobami držiteľ odpadu odovzdá verejnej lekárni.

**Článok 15**

**Spôsob a podmienky triedeného zberu jedlých olejov a tukov**

1. Držiteľ odpadu jedlých olejov a tukov z domácností zhromažďuje jedlé oleje a tuky oddelene od iných zložiek komunálnych odpadov vo vhodných uzatvárateľných nádobách, napríklad plastových fliaš bez obsahu vody, alkoholu a zvyškov jedál.
2. Nádoby sú umiestnené pri nádobách na kuchynský odpad ( mapa umiestnenia nádob je zverejnená na www.novadedina.sk ).

(6) § 72 zákona č. 79/2015 Z. z.

**Článok 16**

**Prevádzkovanie zberného dvora**

Obec Nová Dedina nemá zriadený zberný dvor.

**Článok 18**

**Spoločné a záverečné ustanovenia**

1. Každý je povinný nakladať s odpadmi v súlade s ustanoveniami zákona č. 79/2015 Z. z. o odpadoch a o zmene a doplnení niektorých zákonov a týmto nariadením.
2. Obec spôsobom v obci obvyklým zabezpečí informovanie obyvateľov o dôležitých skutočnostiach vzťahujúcich sa k tomuto nariadeniu. Podrobný všeobecne zrozumiteľný popis celého systému nakladania s komunálnymi odpadmi vrátane triedeného zberu v obci Nová Dedina zverejní obec na svojom webovom sídle [www.novadedina.sk](http://www.novadedina.sk)
3. Výšku miestneho poplatku za komunálne odpady a drobné stavebné odpady a poplatok za zbernú nádobu na území obce Nová Dedina stanovuje obec v osobitnom všeobecne záväznom nariadení obce Nová Dedina č. 1/2024 o miestnych daniach a o

 miestnom poplatku za komunálne odpady a drobné stavebné odpady.

1. Obecné zastupiteľstvo v Novej Dedine ruší uznesením č. 200/17/2024 Všeobecne záväzné nariadenie obce č. 3/2021 o nakladaní s komunálnymi odpadmi a drobnými stavebnými odpadmi na území obce Nová Dedina.

 Mgr. Pavol Novák

 starosta obce

Návrh vyvesený na úradnej tabuli v obci dňa : 25.11.2024

Návrh zvesený z úradnej tabule v obci dňa : 10. 12.2024

Návrh zverejnený na internetovej stránke obce dňa : 25.11.2024

Návrh stiahnutý z internetovej stránky obce dňa: 10.12.2024

Návrh schválený OZ dňa: 11.12.2024

VZN Vyvesené na úradnej tabuli v obci dňa : 12.12.2024

VZN Zverejnené na internetovej stránke obce dňa : 12.12.2024

VZN nadobúda právoplatnosť dňa : 26.12.2021

VZN nadobúda účinnosť dňa : 1.1.2025